Fykerud var også den første som diktet lyriske slåtter, rene konsertstykker, og ga nye og mer romantiske navn til eldre slåtter. Gangaren er et typisk eksempel på dette. Han var også opptatt av fremtoning, og var derfor den første spelemannen som valgte å stå under framføring i stedet for å sitte. Han hadde tatt lærdom av Ole Bull. Fykerud konstruerte også sin egen spesielle konsert-bunad.